**Основна школа ,,Жарко Зрењанин“**

**Велико Лаоле**

**ИЗВЕШТАЈ РАДА ДИРЕКТОРА ШКОЛЕ**

**ЗА ДРУГО ПОЛУГОДИШТЕ ШКОЛСКЕ 2019/2020. ГОДИНЕ**

**САДРЖАЈ**

1. УВОД

2. ПЛАНИРАЊЕ И ОРГАНИЗОВАЊЕ ОСТВАРИВАЊА ПРОГРАМА ОБРАЗОВАЊА И ВАСПИТАЊА И СВИХ АКТИВНОСТИ УСТАНОВЕ

3. ОСИГУРАЊЕ КВАЛИТЕТА, САМОВРЕДНОВАЊЕ, ОСТВАРИВАЊЕ СТАНДАРДА ПОСТИГНУЋА И УНАПРЕЂЕЊА ОБРАЗОВНО - ВАСПИТНОГ РАДА

4. ОСТВАРИВАЊЕ РАЗВОЈНОГ ПЛАНА УСТАНОВЕ

5. КОРИШЋЕЊЕ СРЕДСТАВА УТВРЂЕНИХ ФИНАНСИЈСКИМ ПЛАНОM

6. САРАДЊА СА ОРГАНИМА ЈЕДИНИЦЕ ЛОКАЛНЕ САМОУПРАВЕ, ОРГАНИЗАЦИЈАМА И УДРУЖЕЊИМА

7. ОРГАНИЗАЦИЈА И ПЕДАГОШКО-ИНСТРУКТИВНИ УВИД У ПРАЋЕЊУ КВАЛИТЕТА ОБРАЗОВНО-ВАСПИТНОГ РАДА И ПЕДАГОШКЕ ПРАКСЕ И МЕРЕ ЗА УНАПРЕЂИВАЊЕ И УСАВРШАВАЊЕ РАДА НАСТАВНИКА И СТРУЧНИХ САРАДНИКА

8. ПРЕДУЗЕТЕ МЕРЕ РАДИ ИЗВРШАВАЊА НАЛОГА ПРОСВЕТНОГ ИНСПЕКТОРА И ПРОСВЕТНОГ САВЕТНИКА, КАО И ДРУГИХ ИНСПЕКЦИЈСКИХ СЛУЖБИ

9. БЛАГОВРЕМЕНОСТ И ТАЧНОСТ УНОСА И ОДРЖАВАЊА АЖУРНОСТИ БАЗЕ ПОДАТАКА О УСТАНОВИ У ОКВИРУ ЈЕДИНСТВЕНОГ ИНФОРМАЦИОНОГ СИСТЕМА ПРОСВЕТЕ

10. БЛАГОВРЕМЕНОСТ ОБЈАВЉИВАЊА И ОБАВЕШТАВАЊА ЗАПОСЛЕНИХ, УЧЕНИКА И РОДИТЕЉА ОДНОСНО СТАРАТЕЉА, СТРУЧНИХ ОРГАНА И ОРГАНА УПРАВЉАЊА О СВИМ ПИТАЊИМА ОД ИНТЕРЕСА ЗА РАД УСТАНОВЕ И ОВИХ ОРГАНА

11. САЗИВАЊЕ И РУКОВОЂЕЊЕ СЕДНИЦАМА ВАСПИТНО-ОБРАЗОВНОГ НАСТАВНИЧКОГ, ОДНОСНО ПЕДАГОШКОГ ВЕЋА

12. СТРУЧНА ТЕЛА И ТИМОВИ, УСМЕРАВАЊЕ И УСКЛАЂИВАЊЕ РАДА СТРУЧНИХ ОРГАНА У УСТАНОВИ

13. САРАДЊА С РОДИТЕЉИМА

14. САРАДЊА СА УЧЕНИЦИМА

15. ОДЛУКЕ О ПРАВИМА, ОБАВЕЗАМА И ОДГОВОРНОСТИМА УЧЕНИКА И ЗАПОСЛЕНИХ, У СКЛАДУ СА ЗАКОНОМ О ОСНОВАМА СИСТЕМА ОБРАЗОВАЊА И ВАСПИТАЊА И ПОСЕБНИМ ЗАКОНИМА

**1. УВОД**

Рад директора Школе се у протеклом периоду заснивао на Закону о основама система образовања и васпитања, Статуту ОШ " Жарко Зрењанин ", као и Годишњем плану рада школе за 2019/2020. школску годину. Током школске 2019/2020. године рад директора школе био је усмерен на:

* Планирање и програмирање рада школе
* Реализацију и праћење целокупне активности која је дефинисана Годишњим планом рада школе
* Организовање и активно учествовање у раду стручних органа школе (Педагошки колегијум, Наставничко веће, стручна већа)
* Организовање и активно учествовање у раду Школског одбора и Савета родитеља
* Информисање радника и ученика школе
* Педагошко-инструктивни рад са наставицима
* Планирање и праћење стручног усавршавања и спровођење поступака за стицање звања наставника, васпитача и стручног сарадника
* Аналаза успеха ученика и мере за побољшање истих
* Активно учешће у раду и организацији рада свих осталих виталних сегмената рада школе (педагошка служба, секретаријат, рачуноводство, помоћни радници школе).

Све активности су реализоване на нивоу одличне конструктивне сарадње са запосленима школе. Све наведене активности су документоване. Поред наведених редовних послова велики број активности усмерен је ка:

* обезбеђењу бољих услова за рад
* подстицању вишег нивоа квалитета наставе
* квалитетнијој сарадњи са ученицима и родитељима
* укључивању у реформски процес образовања
* успостављању квалитетне сарадње са екстерним окружењем
* маркетингу школе – промотивне активности

**2. ПЛАНИРАЊЕ И ОРГАНИЗОВАЊЕ ОСТВАРИВАЊА ПРОГРАМА ОБРАЗОВАЊА И ВАСПИТАЊА И СВИХ АКТИВНОСТИ УСТАНОВЕ**

У школској 2019/2020. године остварено је следеће:

Организован је рад школе:

* Подела предмета на наставнике
* Подела задужења ваннаставних и других активности на наставнике и стручне службе
* Усвајање распореда часова
* Урађени су годишњи планови за сваки предмет и све активности школе
* Усвојен је школски програм

Директор школе је у највећој мери учествовао и руководио израдом Годишњег плана рада школе за школску 2019/2020. годину који је на седници Наставничког већа и Школског одбора једногласно усвојен. У циљу успешне реализације задатака из Годишњег плана и програма рада школе, праћење реализације се обављало перманентно преко свих елемената датих Годишњим планом рада. Посебно се приликом израде Годишњег плана и програма рада школе ове године посветила пажња планирању наставних и ванаставних активности. Реализовани су планови и програми обавезне, изборне, допунске и додатне наставе, као и слободних активности, секција и одељењских заједница. Спроведене су активности за извођење екскурзије прописане Правилником. Обављени су планирани систематски прегледи ученика у сарадњи са Домом здравља.

Планирање и програмирање рада школе обухватило је планирање и програмирање

рада свих актера образовања и васпитања, о чему се најпре са актерима разговарало, а потом и сачињавао план. Планирање и програмирање је започето у августу и завршено до 15. септембра 2019. године.

Послови општег организовања, координације, планирање, програмска анализа,

надзор и извештај обухватају:

* општу организацију живота и рада школе;
* праћење остварених планова и програма рада са ученицима, родитељима и другим актерима образовно-васпитног рада школе;
* праћење остваривања финансијског пословања школе;
* учешће у раду стручних органа и Школског одбора;
* сарадња са друштвеном средином и стручним органима школе.

У складу са Законом о основама система образовања и васпитања, школска година је

започела према предвиђеном школском календару, са радом у једној смени. Настава је стручно заступљена, осим из математике и физике.

Сви образовно-васпитни садржаји су реализовани до краја школске године у складу са предвиђеним планом и програмом. Заступљени су часови редовне наставе, допунске, додатне, као и часови припремне наставе за ученике осмог разреда. Родитељи су у сарадњи са ученицима одабрали изборне предмете који су реализовани у потпуности.

На почетку школске године су одређени и именовани тимови и стручни активи, формиран је Савет родитеља и Ученички парламент и сачињен је њихов план рада. Такође је сачињен и план отворених врата, посете часовима (педагошко-инструктивни рад), угледних часова и друго. Зимски распуст је због епидемије грипа продужен четири дана, што ће бити надокнађено током месеца марта и прве половине априла, увођењем додатног часа у току дана.

Спроведене су активности везане за организацију и извођење екскурзија ученика млаћих и старијих разреда прописане Правилником Нажалост, до реализације екскурзија није дошло због проглашења Ванредног стања у нашој земљи (15.03.2020.) а убог епидемије болести COVID 19.

27. и 28. марта 2020. године je било планирано пробно тестирање за ученике 8. разреда али је и оно одложено због актуелне епидемиолошке ситуације. Нешто касније је пробно тестирање ипак извршено и то прво онлајн (22 – 24.04.2020.) а потом, по и+укидању Ванредног стања и у школи (1 и 2. 06.2020.). Завршни испит је одрађен 17. 18. И 19.06.2020. Ученици су радили тест из српског језика, математике и комбинованих наука: биологије, историје, географије, физике и хемије. Ученици су показали солидно знање. Свих 17 ученика осмог разреда, који су полагали су положили завршни испит и стекли право да заврше основну школу и да, уколико желе, наставе своје школовање.

У нашој школи је 12.и 13.10 2019. одржан семинар „Од општих циљев анаставног предмета, до исхода наставног часа“. Осим раднка наше пколе, семинару су присуствовале и колеге из ОШ „Бранко Радичевић“ из Мелнице.

15.03.2020. је проглашено Ванредно стање на територији Републике Србије због епидемије болести COVID 19 тако да смо већ од 17.03. 2020. прешли на реализацију наставе на даљину. Сви наставници, ученици и њихови родитељи су се врло добро снашли у новонасталој ситуацији, тако да је, на овај начин, школска година успешно приведена крају.

Прослава матурске вечери је обележена у сарадњи са свим осталим основним школама са територије наше општине (осим ОШ „Бата Булић“) у ресторану „Горњачки двор“ 29.06.2020.

**3. ОСИГУРАЊЕ КВАЛИТЕТА, САМОВРЕДНОВАЊЕ, ОСТВАРИВАЊЕ СТАНДАРДА ПОСТИГНУЋА И УНАПРЕЂЕЊА ОБРАЗОВНО - ВАСПИТНОГ РАДА**

Директор школе је интезивно сарађивао са Тимом за школско развојно планирање . У Школском развојном плану су дефинисани циљеви, задаци и акциони план њихове реализације. Посебна пажња је посвећена инклузивном образовању које, између осталог, у великој мери доприноси развијању осећаја код деце за прихватање различитости. Настављен је рад на неговању и развијању вредности стечених у пројекту „Школа без насиља“.

Реализује се пројекат ,,Образовна постигнућа ученика“, као и пројекат ,,Професионалне оријентације“ за ученике који су при крају основношколског образовања и васпитања.

Посећен је Фестивал науке у Београду (6.12.2020.)

Расписан је тендер за огрев и изабрани су понуђачи.

Конкурисаћемо и ове године код Министарства правде за набавку новог намештаја (клупе, столице и катедре) јер нам прошле године тај пројекат није одобрен.

Санирана је септичка јама вртића која је била оштећена.

Комплетно је реконструисана просторија за обављање наставе физичког васпитања (вредност реконструкције је око 80 000 динара).

Формирање и опремање просторије за школску библиотеку преграћивањем учионуце садађњег другог разреда је такође, због епидемије Корона вируса било мало успорено, али се ртадови приводе крају. Преградни зид је постављен, као и радијатор за нову просторију и завршени су сви молерско-фасадески радови. Сада предстоји постављање ламината и убацивање намештаја у новоустављену просторију школске библиотеке.

Тендери за набавку огрева, превоз ученика, као и набавку намирница за школску кухињу, су успешно спроведени

.

**4. ОСТВАРИВАЊЕ РАЗВОЈНОГ ПЛАНА УСТАНОВЕ**

Што се тиче рада Стручног тима за школско развојно планирање, његов план рада је успешно реализован, а директор школе се ангажовао да тиму да свој допринос. Зацртани су циљеви и задаци у области наставе, ваннаставних активности, етоса – комуникације и атмосфере и инфраструктуре, унутрашње организације и безбедности.

Школски развојни план усвојен је од стране Наставничког већа и Школског одбора.

**5. КОРИШЋЕЊЕ СРЕДСТАВА УТВРЂЕНИХ ФИНАНСИЈСКИМ ПЛАНОM**

Ураћен је финансијски план за 2020..годину и његова реализација се одвија у предвиђеним оквирима.

**6. САРАДЊА СА ОРГАНИМА ЈЕДИНИЦЕ ЛОКАЛНЕ САМОУПРАВЕ, ОРГАНИЗАЦИЈАМА И УДРУЖЕЊИМА**

Директор је имао добру сарадњу са Месном заједницом, Локалном самоуправом, организацијама и удружењима.

И ове године смо се одазвали позиву наших пријатеља из Дома за децу и лица ометена у развоју „Др Никола Шуменковић“ из Стамнице и наша школа је (са две тачке) учествовала на њиховом традиционалном инклузивном фестивалу „Цвет на длану“ који је и ове године обелећен у петровачком Дому културе (11.10.2019.)

Одржавани су часови МУП-а у четвртом и шестом разреду.

Крајем године (27.12.2020.) у нашој школи је гостовала позоришна представа „Северна вештица против Деда Мраза“.

Свечано је обелећена школска слава Свети Сава и у централној школи и у подручним одељењима.

Ученицима је 30.01.2020. одрђано предавање о штетности дуванског дима (др Лидија Савић и патронаћна сестра Анка Аксентијевић).

У просторијама наше школе је 15.03.2020. традиционално одржано и Општинско такмичење из биологије.

Просторије матичне школе и подручног одељења у Крвију су у време одржавања избора 21.06.2020. биле уступљене представницима месних заједница, ради формирања бирачких места.

**7. ОРГАНИЗАЦИЈА И ПЕДАГОШКО-ИНСТРУКТИВНИ УВИД У ПРАЋЕЊУ КВАЛИТЕТА ОБРАЗОВНО-ВАСПИТНОГ РАДА И ПЕДАГОШКЕ ПРАКСЕ И МЕРЕ ЗА УНАПРЕЂИВАЊЕ И УСАВРШАВАЊЕ РАДА НАСТАВНИКА И СТРУЧНИХ САРАДНИКА**

У оквиру педагошко-инструктивног увида и надзора у циљу унапређивања рада и усавршавања наставника и стручних сарадника, подстицан је и омогућаван одлазак на семинаре свима заинтересованима. Посећивани су часови приправника, новопримљених наставника као и свих осталих колега. После посете часовима обављани су разговори и давани савети у циљу примене интересантнијих наставних метода, облика рада и наставних средстава, као и начину одржавања пажње и дисциплине ученика и повећању заинтересованости за рад. Осим званичних посета часовима, Директор школе се непрекидно укључивао у реализацију наставног процеса, настојећи да својим присуством и ауторитетом позитивно и стимулативно утиче и на ђаке и на колеге. Остварен је перманентан увид у дневне припреме наставника за час, њихове месечне и годишње програме рада, као и увид у вођење педагошке документације . Прегледавани су сви дневници рада и матичне књиге и евентуални пропусти достављени разредним старешинама, како би се правовремено отклонили.

Сви наставници су похађали обуку за коришћење Ес-дневника.

На почетку школске 2019/2020. у нашу пколу је уведен електронски дневник, тако да сада родитељи, који су изразили жељу, могу електронским путем (са одговарајућом шифром) да остварују увид у рад свог детета.

Захваљујући пројекту „2000 дигиталних учионица“ који реализује МПНТР и ЗУОВ наши ушитељи првих разреда су прошли обуку за коришђење електронских уџбеника и дигиталних образовних садржаја.

У оквиру горе поменутог пројекта, наша школа је добила 5 лаптоп рачунара и један пројектор (са сталком за исти).

Из својиих средстава смо набивили још два лаптоп рачунара и један мултифункцијски штампач.

Уведен је Интернет у подручним одељењима у Бистрици и Крвију, а у централној школи су постојећем Интернету повећани брзина и проток и активиран је тзв. Амрес Интернет. Крајем августа 2020. Послат је захтев Телекому за Интернет прикључак и у подручном одељењу у Малом Лаолу.

Директор је, у пратњи педагога или психолога школе, био у посети на укупно девет шасова учитеља и наставника наше школе, са циљем увида и праћења образовно-васпитног рада и унапређивања педагошке праксе.

Више наставника је у току првог полугодишта одржало огледне или угледне часове, којима су, осим ученика, присуствовали директор, педагог, психохлог и остале колеге наставници.

Последњег дана шкоске године 31.08.2020. наставницима наше школе је одржана обука о коришћењу образовне платформе Гзгл учионица, за коју су се наставници, већином гласова на претходно одржаном Наставничком већу, определили. Обуку је извршио наш колега Владимир Љубић, наставник Технике и технологије.

**8. ПРЕДУЗЕТЕ МЕРЕ РАДИ ИЗВРШАВАЊА НАЛОГА ПРОСВЕТНОГ ИНСПЕКТОРА И ПРОСВЕТНОГ САВЕТНИКА, КАО И ДРУГИХ ИНСПЕКЦИЈСКИХ СЛУЖБИ**

Одржано је неколико састанака са општинским просветним инспектором у циљу побољшања рада установе.

Допуњени су и обновљени комплети за прву помоћ.

Уговорена је набавка 16 нових противпожарних апарата (вредност око 40 000 динара) и иста је у најкраћем року и реализована

**9. БЛАГОВРЕМЕНОСТ И ТАЧНОСТ УНОСА И ОДРЖАВАЊА АЖУРНОСТИ БАЗЕ ПОДАТАКА О УСТАНОВИ У ОКВИР У ЈЕДИНСТВЕНОГ ИНФОРМАЦИОНОГ СИСТЕМА ПРОСВЕТЕ**

За унос и ажурност Базе података о установи задужени су директор, секретар и рачуноводство Школе. Треба напоменути да је унос података у нову Базу – WEB – CENUS вршен у складу са Правилником о критеријумима и стандардима за финансирање установе која обавља делатност основног образовања и васпитања. Ажурирање Базе је обавезно сваког месеца.

**10. БЛАГОВРЕМЕНОСТ ОБЈАВЉИВАЊА И ОБАВЕШТАВАЊА ЗАПОСЛЕНИХ, УЧЕНИКА И РОДИТЕЉА ОДНОСНО СТАРАТЕЉА, СТРУЧНИХ ОРГАНА И ОРГАНА УПРАВЉАЊА О СВИМ ПИТАЊИМА ОД ИНТЕРЕСА ЗА РАД УСТАНОВЕ И ОВИХ ОРГАНА**

Редовно и благовремено објављивање и обавештавање је неопходно за несметан и ефикасан рад установе. Обавља се:

* на седницама Школског одбора
* на седницама Наставничког већа
* на седницама Педагошког колегијума
* на седницама стручних већа
* на састанцима тимова који су формирани за различите потребе
* путем огласне табле у зборници
* путем сајта школе
* читањем обавештења по одељењима
* путем поштанских услуга

Ангажовањем директора уз сарадњу са педагогом, наставницима и осталим запосленима у школи и Школским одбором, уз побољшане материјално - техничке услове, обезбеђени су добри услови за рад Школе. Веома добру, конструктивну и квалитетну сарадњу директор је имао са педагогом Школе, везану за све проблеме наставе, ученика и сарадње са родитељима. Свим наставницима и стручним сарадницима је дата структура 40-часовне радне недеље. Свим запосленима уручена су решења о зарадама. Директор је остварио врло добру сарадњу са разредним старешинама и наставницима по најважнијим питањима везаних за успех и дисциплину ученика.

**11. САЗИВАЊЕ И РУКОВОЂЕЊЕ СЕДНИЦАМА ВАСПИТНО-ОБРАЗОВНОГ НАСТАВНИЧКОГ, ОДНОСНО ПЕДАГОШКОГ ВЕЋА**

Директор је припремао и руководио радом седница Наставничког већа на којима су разматрана и решавана следећа питања :

- Усвајање плана рада разредних већа и стручних већа за текућу школску годину

- Непосредна организација и извршене припреме за почетак нове школске године

- Утврђивање и усвајање распореда часова редовне наставе за школску 2019/2020.годину

- Разматрање и усвајање полугодишњег Извештаја о раду школе у школској 2019/2020. години

- Разматрање и усвајање Годишњег програма рада школе за школску 2019/2020.годину

- Праћење рада Ученичког парламента

- Планирање и реализација екскурзија

- Анализа садржаја наставних програма појединих предмета

- уџбеници

- Анализа успеха и васпитно-дисциплинске мере ученика на крају класификационих - периода и на крају полугодишта

- предлози мера

- Анализа реализације програмских садржаја-редовна настава, други облици рада

- Тема из стручног усавршавања наставника

- Реализација програмских задатака из садржаја Програма рада школе

- редовна настава, часови допунске наставе, додатног рада, рад секција, часови одељењског старешине

- Анализа рада стручних већа: иновације у настави, угледна, огледна предавања, проблеми у раду

- Такмичења ученика - школска, општинска

- Текућа питања везана за наставу и ваннаставне активности

- Похвале и награде

- Остала актуелна питања

Директор школе се ангжовао на реализацији зацртаног плана рада Педагошког колегијума.

На Наставничком већу 17.08.2020. Сретен Марковић је поднео неопозиву оставку на место директора школе, из личних разлога.

На седници Школског одбора одржаној 22.08.2020. за вршиоца дужности директора предложена је Катарина Конић и тај предлог је упућен МПНТР.

**12. СТРУЧНA ТЕЛА И ТИМОВИ, УСМЕРАВАЊЕ И УСКЛАЂИВАЊЕ РАДА СТРУЧНИХ ОРГАНА У УСТАНОВИ**

У Годишњем програму рада школе постоје и раде стручна тела и тимови који су предвиђени за школску 2019/2020.годину. Директор школе је активно пратиo рад ових тимова и укључивao се кад год је то било потребно. Тимови који раде ове школске године су: Тим за самовредновање, Тим за спровођење развојног плана школе, Тим за заштиту ученика од насиља, злостављања и занемаривања, Тим за развој школског програма, Тим за инклузивно образовање, Тим за реализацију програма Професионалне оријентације и Тим за ажурирање сајта школе. Директор је одмах на почетку свог мандата именовао руководиоце тимова и присуствоваo и активно учествоваo на свим састанцима Стручног већа млађих разреда, на седницама Одељењских већа свих разреда и усмераваo и усклађиваo њихов рад.

Директор је присуствовао и узео учешћа у раду редовних састанака Актива директора.

**13. САРАДЊА С РОДИТЕЉИМА**

Током школске године обављени су саветодавни разговори са великим бројем ученика. Родитељима су врата канцеларије директора била увек отворена. Комуникацијске, педагошке и организационе способности су усмераване, колико год је то било у моћи директора, у циљу конструктивног решавања свих потенцијалних проблема, на задовољство заинтересованих страна. Кад год је то било потребно и кад год су родитељи исказали жељу уприличени су и појединачни разговори са предметним наставником, одељењским старешином, педагогом.

**14. САРАДЊА СА УЧЕНИЦИМА**

Директор школе је посебно редовно пратио све активности везане за реализацију плана и програма у првом разреду, набавку уџбеника, анкетирање родитеља у вези изборних предмета и вођењу дневника, описног оцењивања, адаптације ученика на први разред и прихватања новог облика рада.

Такође је редовно праћена и адаптација ученика петог разреда на предметну наставу кроз посте часовима и разговоре са ученицима.

Ученици су били у потпуности укључени у школске прославе и као учесници и као посматрачи: приредбу поводом пријема првака, прославу школске славе Светог Саве, прославу Нове године, обележавање Дечје недеље.

Ученицима је увек омогућено да са директором школе разговају о својим проблемима, ако за то имају потребе.

Дан школе је ове године обележен низом спортских активности ученика у матичној школи, док је прослава за госте организована у подручном одељењу у Крвију.

**15. ОДЛУКЕ О ПРАВИМА, ОБАВЕЗАМА И ОДГОВОРНОСТИМА УЧЕНИКА И ЗАПОСЛЕНИХ, У СКЛАДУ СА ЗАКОНОМ О ОСНОВАМА СИСТЕМА ОБРАЗОВАЊА И ВАСПИТАЊА И ПОСЕБНИМ ЗАКОНИМА**

У првом полугодишту школске 2019/2020. године вођено је пет васпитно-дисциплинских поступцака против ученика (углавном због великог броја неоправданих изостанака) и изречене су адекватне васпитно-дисциплинске мере. Дисциплински поступци против запослених нису вођени у овом периоду.

У другом полугодишту школске 2019/2020. нису вођени васпитно-дисциплински поступци.

Директор школе (у оставци)

Сретен Марковић